|  |
| --- |
| REPUBLIKA HRVATSKA**ŠIBENSKO-KNINSKA ŽUPANIJA**Slika na kojoj se prikazuje tekst, isječak crteža  Opis je automatski generiran**G R A D Š I B E N I K****Upravni odjel za društvene djelatnosti** |

**J A V N I P O Z I V**

**za jednokratnu novčanu pomoć za nabavu radnih bilježnica i drugog obrazovnog materijala učenicima osnovnih škola Grada Šibenika za školsku godinu 2022./2023.**

**UPUTE ZA PRIJAVITELJE**

Grad Šibenik poziva roditelje/skrbnike učenika osnovnih škola s mjestom prebivališta na području Grada Šibenika, na podnošenje Zahtjeva za ostvarivanjem prava na jednokratnu novčanu pomoć za nabavu radnih bilježnica i drugog obrazovnog materijala za školsku godinu 2022./2023. Na Javni poziv mogu se javiti korisnici prava na dječji doplatak ostvarenog u 2022. godini s prebivalištem na području Grada Šibenika.

Grad Šibenik će omogućiti jednokratnu novčanu pomoć u iznosu od 300,00 kuna za učenike od 1. do 4. razreda, te 500,00 kuna za učenike od 5. do 8. razreda, a za što je u Gradskom proračunu Grada Šibenika osigurano 360.000,00 kuna.

Za ostvarivanje jednokratne pomoći podnositelj je dužan podnijeti ispunjeni obrazac Zahtjeva kojeg može preuzeti na internetskoj stranici Grada Šibenika <https://gov.sibenik.hr/obavijesti/javni-poziv-za-jednokratnu-novcanu-pomoc-za-nabavu-radnih-biljeznica-i-drugog-obrazovnog-materijala-ucenicima-osnovnih-skola-grada-sibenika-za-2021-22-skolsku-godinu/272.html>, uz koji prilaže:

* Dokaz o ostvarivanju prava na doplatak za djecu za 2022. godinu (rješenje/potvrda o pravu na doplatak za djecu ili potvrda o isplaćenom doplatku za djecu, prihvatljiva je potvrda generirana iz sustava e-Građani)
* Potvrdu škole o redovitom školovanju učenika s podatkom koji razred pohađa (prihvatljiva je i potvrda generirana iz sustava e-Građani)
* Presliku osobne iskaznice korisnika doplatka koji je ujedno i podnositelj zahtjeva (obje strane osobne iskaznice)
* Presliku tekućeg računa/zaštićenog računa korisnika doplatka koji je ujedno i podnositelj zahtjeva na kojem je vidljiv IBAN (roditelji/skrbnici koji imaju otvorene zaštićene račune dužni su primanje prijaviti u FINA-i, upariti zaštićeni račun s računom Grada Šibenika, te zajedno dostaviti i pripadajući obrazac G2)

***Skeniran ispunjeni i potpisani obrazac Zahtjeva s potrebnom dokaznom dokumentacijom u prilogu dostavlja se ISKLJUČIVO putem namjenskog e-maila:*** ***radne.biljeznice@sibenik.hr******, zaključno s 30. rujna 2022. godine. Osobna dostava u pisarnicu Grada Šibenika, kao ni dostava redovnom poštom nije moguća, odnosno takve prijave neće se razmatrati.***

Za sve dodatne informacije, pojašnjenja i upite možete se obratiti Upravnom odjelu za društvene djelatnosti i to višem savjetniku za društvene projekte Josipu Juriću (josip.juric@sibenik.hr) i/ili višoj stručnoj suradnici za odgoj, obrazovanje i udruge civilnog društva Vanji Juras Čvorak (vanja.juras@sibenik.hr).